আশা ভাট

আশা ভাট (জন্ম ৫ ছেপ্তেম্বৰ ১৯৯২) এগৰাকী ভাৰতীয় অভিনেত্ৰী আৰু মডেল আৰু মিচ চুপ্ৰানেচনেল ২০১৪ প্ৰতিযোগিতাৰ বিজয়ী। তেওঁ এই খিতাপ লাভ কৰা প্ৰথম ভাৰতীয়। ভাটে ২০১৯ চনৰ হিন্দী চলচ্চিত্ৰ জংঘলিৰ জৰিয়তে অভিনেতা ৰূপে অভিষেক কৰে। ইয়াৰ পিছত তেওঁ কন্নড় ভাষাৰ একচন থ্ৰিলাৰ ৰবাৰ্ট (২০২১) আৰু তেলুগু ৰোমেণ্টিক কমেডি অ'ৰি দেভুডা (২০২২) চলচ্চিত্ৰতো অভিনয় কৰিছে।

প্ৰাৰম্ভিক জীৱন আৰু শিক্ষা

ভাটৰ জন্ম ১৯৯২ চনৰ ৫ ছেপ্তেম্বৰ তাৰিখে ভাৰতৰ কৰ্ণাটক ৰাজ্যৰ শিৱমোগা জিলাত অৱস্থিত শিল্পনগৰী ভদ্ৰাৱতিত হৈছে। তেওঁৰ পিতৃ-মাতৃ সুব্ৰহ্মণ্য আৰু শ্যামলা ভাট দুয়োজনেই চিকিৎসা প্ৰয়োগশালাৰ প্ৰযুক্তিবিদ আৰু ভদ্ৰাৱতিৰ ক্লিনিকেল লেবৰেটৰিসমূহত দীৰ্ঘদিন ধৰি সেৱা আগবঢ়াই আছে। তেওঁৰ এজনী জ্যেষ্ঠ ভণী আছে, ড° অক্সথা, যি শিশুৰোগ বিশেষজ্ঞ।

ভাটে ভদ্ৰাৱতিষ্ঠিত চেণ্ট চাৰ্লছ বিদ্যালয়ত পঢ়াৰ পাছত মুডবিড্ৰিত অৱস্থিত এলভাছ প্ৰি-ইউনিভাৰ্সিটি কলেজত প্ৰি-ইউনিভাৰ্ছিটি শিক্ষা গ্ৰহণ কৰিছিল। এলভাছ কলেজত অধ্যয়নকালত তেওঁ নেচনেল কেডেট কোৰ (এনচিচি)ত নামভৰ্তি কৰিছিল আৰু গণতন্ত্ৰ দিৱস শিবিৰত অংশগ্ৰহণৰ বাবে নিৰ্বাচিত হৈছিল। তেওঁ ছাৰ্ক দেশসমূহৰ এনচিচি প্ৰতিনিধিদলৰ সদস্যা হিচাপে শ্ৰীলংকা মিলিটাৰী একাডেমী ভ্ৰমণ কৰিছিল আৰু ২০০৯ চনত শ্ৰীলংকাৰ ৰাষ্ট্ৰপতি মাহিন্দ্ৰা ৰাজাপকছেই প্ৰদান কৰা “অল ৰাউণ্ডাৰ এৱাৰ্ড” লাভ কৰিছিল।

তেওঁ ইলেক্ট্ৰনিক ইঞ্জিনিয়াৰিংত আৰ. ভি. ইঞ্জিনিয়াৰিং কলেজৰপৰা বিএ ডিগ্ৰী লাভ কৰে।

সৌন্দৰ্য প্ৰতিযোগিতা

২০১৪ চনত ভাটে টাইমছ গ্ৰুপৰদ্বাৰা আয়োজিত মিছ ডিভা ২০১৪ সৌন্দৰ্য প্ৰতিযোগিতাত অংশগ্ৰহণ কৰিছিল। ২০১৪ চনৰ ১৪ অক্টোবৰত মুম্বাইৰ ৱেষ্টিন মুম্বাই গাৰ্ডেন চিটিত অনুষ্ঠিত প্ৰতিযোগিতাখনৰ গ্ৰেণ্ড ফিনালেত তেওঁক 'মিছ ইণ্ডিয়া সুপ্ৰানেচনেল ২০১৪'ৰ মুকুট পিন্ধোৱা হয়। উক্ত অনুষ্ঠানতে অলংকৃতা সহায়ক 'মিছ ইণ্ডিয়া আৰ্থ ২০১৪' আৰু নয়নিতা লোধক 'মিছ ইণ্ডিয়া ইউনিভাৰ্ছ'ৰ খিতাপ প্ৰদান কৰা হৈছিল। ভাটে মিছ ডিভা ২০১৪ ত তিনিটাকৈ বিশেষ বঁটা ক্ৰমে 'মিছ কনজেনিটি', 'মিছ বিউটিফুল স্মাইল' আৰু 'মিছ ফাচিনেটিং' জয় কৰিছিল।

ভাটে পোলেণ্ডৰ ক্ৰিনিকা-জদ্ৰজত অনুষ্ঠিত 'মিছ সুপ্ৰানেচনেল ২০১৪'ত ভাৰতক প্ৰতিনিধিত্ব কৰিছিল আৰু ৫ ডিচেম্বৰত এই খিতাপ দখল কৰিবলৈ সক্ষম হয়। প্ৰতিযোগিতাখনত তেওঁ 'শ্ৰেষ্ঠ প্ৰতিভা' (Best in Talent) বঁটা আৰু 'শ্ৰেষ্ঠ ৰাষ্ট্ৰীয় সাজ-পাৰ' (Best National Costume) শাখাত দ্বিতীয় ৰানাৰ্ছ আপৰ খিতাপ অৰ্জন কৰে। তেওঁৰ ৰাষ্ট্ৰীয় সাজ-পাৰসমূহ আন্তঃৰাষ্ট্ৰীয় খ্যাতিসম্পন্ন ফেশ্বন ডিজাইনাৰ মেলভিন নৰোনহাই ডিজাইন কৰিছিল। ২০১৩ চনৰ বিজয়ী ফিলিপাইনছৰ মুট্যা জোহানা ডাটুলে তেওঁক মুকুট পিন্ধাই দিয়ে।

বিজয়ী হিচাপে কাৰ্যকালৰ ভিতৰত তেওঁ থাইলেণ্ড, ম্যানমাৰ, হাংগেৰী, মৰিচাছ, চীন আৰু পোলেণ্ড তথা ভাৰতৰ বিভিন্ন ঠাই ভ্ৰমণ কৰিছিল।

কৰ্মজীৱন

ভাটে ২০১৯ চনত হিন্দী এক্‌শন–এডভেঞ্চাৰ চলচ্চিত্ৰ জংঘলিৰ জৰিয়তে অভিনয়-অভিষেক কৰে। এই চলচ্চিত্ৰত তেওঁ মীৰাৰ ভূমিকাত অভিনয় কৰে, যিনি এজন জন্তু-সুৰক্ষা কৰ্মী আৰু ভিড্যুত জমুৱালৰ বিপৰীতে অভিনয় কৰিছিল। ফিল্মফেয়াৰৰ দেৱেশ শৰ্মাই তেওঁৰ ভূমিকাক "আৰ্ম-কেণ্ডি" নহয় বুলি মন্তব্য কৰি প্ৰশংসা কৰিছিল, যদিও নিউজ ১৮ৰ প্ৰিয়ংকা সিন্‌হা ঝাই উল্লেখ কৰিছিল যে পৰ্দাত উপস্থিতি থকা সত্ত্বেও তেওঁৰ ভূমিকাই বিশেষ মূল্য সংযোজন নকৰে। চলচ্চিত্ৰখন বক্স অফিচত সীমিত সফলতা লাভ কৰিছিল।

২০২১ চনত ভাটে কন্নড় চলচ্চিত্ৰ ৰবাৰ্টৰ জৰিয়তে নিজৰ কন্নড় ভাষাৰ অভিনয়-অভিষেক কৰে, য’ত তেওঁ দৰ্শনৰ বিপৰীতে অমৃতাৰ ভূমিকাত অভিনয় কৰে। দ্য নিউ ইণ্ডিয়ান এক্সপ্ৰেছৰ এ. শাৰদ্ধাই তেওঁৰ অভিনয়ক প্ৰশংসা কৰি কৈছিল যে তেওঁ নিজৰ দৃশ্যসমূহত "উজ্জ্বল।" চলচ্চিত্ৰখন পৰৱৰ্তী সময়ত সেই বছৰৰ সৰ্বাধিক আয়কৰ্তা কন্নড় চলচ্চিত্ৰ হৈছিল।

ভাটে ২০২২ চনৰ তেলুগু চলচ্চিত্ৰ 'অ'ৰি ডেভুদাত মীৰাৰ ভূমিকাত (যি এজন সহ-দৰ্শক নিৰ্দেশক) বিশ্বক সেনৰ বিপৰীতে অভিনয় কৰে, যাৰ জৰিয়তেই তেওঁৰ তেলুগু ভাষাৰ অভিনয়-অভিষেক ঘটে। চলচ্চিত্ৰখন বাণিজ্যিকভাৱে সফল হয়, আৰু চিনেমা এক্সপ্ৰেছৰ মুৰলি কৃষ্ণ চি.এচ্.-এ তেওঁৰ "অভিব্যক্তিপূৰ্ণ চকুপানী"ৰ প্ৰশংসা কৰে।

মিডিয়াত ভাবমূৰ্তি

টাইমছ অৱ ইণ্ডিয়াৰ 'বেংগালুৰু টাইমছৰ ৩০ গৰাকী আটাইতকৈ আকৰ্ষণীয় মহিলা'ৰ তালিকাত ভাট ২০১৯ চনত ১৪ নম্বৰত আৰু ২০২০ চনত ৭ম স্থানত আছিল। অভিনয় জীৱনৰ উপৰি ভাট এগৰাকী সমাজকৰ্মী আৰু তেওঁ 'অস্ত্ৰ ফাউণ্ডেশ্যন' নামৰ নিজা এটা বেচৰকাৰী সংস্থা (NGO) চলাই আছে।

চলচ্চিত্ৰপঞ্জী

বৰ্ষ চলচ্চিত্ৰ চৰিত্ৰ ভাষা টোকা
২০১৯ জংলী মীৰা হিন্দী হিন্দী ছবিত অভিষেক

২০২১ ৰবাৰ্ট অমৃতা "অম্লু" কন্নড় কন্নড় ছবিত অভিষেক

২০২২ অ’ৰি দেৱুদা মীৰা তেলুগু তেলুগু ছবিত অভিষেক

তথ্যসূত্ৰ

বাহ্যিক সংযোগ

Miss Supranational Website

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী